ഹാരിസണ് തോട്ടത്തിലെ തൊഴിലാളി സമരം ഒത്തുതീര്പ്പായി പാലപ്പിള്ളി: ഹാരിസണ് മലയാളം പാലപ്പിള്ളി, മുപ്ലി, കുണ്ടായി റബര് എസ്റ്റേറ്റുകളിലെ തൊഴിലാളി സമരം ഒത്തുതീര്പ്പായി. എറണാകുളം റീജിയണല് ജോയിന്റ് ലേബര് കമ്മീഷണറുടെ സാന്നിധ്യത്തില്നടന്ന ചര്ച്ചയിലാണു സമരം ഒത്തുതീര്പ്പായത്. താത്കാലിക തൊഴിലാളികളുടെ ലിസ്റ്റില്നിന്നും 63 പേരെ സ്ഥിരപ്പെടുത്താനും താത്കാലിക തൊഴിലാളികളുടെ ലിസ്റ്റ് പുതുക്കല് നടപടി നവംബര് 30 മുതല് ആരംഭിക്കുന്നതിനും 58 തൊഴിലാളികളുടെ നിലവിലുള്ള ഗ്രാറ്റുവിറ്റി കുടിശിക മാര്ച്ച് 31നകം കൊടുത്തു തീര്ക്കാനും ചര്ച്ചയില് തീരുമാനമായി. മാനേജ്മെന്റിനെ പ്രതിനിധീകരിച്ച് മുപ്ലി എസ്റ്റേറ്റ് ജനറല് മാനേജര് ജോയ് തോമസ്, എച്ച്ആര് മാനേജര് പി.എസ്. അനീഷ്, കുണ്ടായി എസ്റ്റേറ്റ് മാനേജര് ബെന്നി മാത്യു, എച്ച്എംഎല് വെല്ഫയര് മാനേജര് ബിജോയ് മാനുവല്, തൊഴിലാളി യൂണിയന് നേതാക്കളായ പി.ജി. വാസുദേവന് നായര്, പി.ജി. മോഹനന്, എം.കെ. തങ്കപ്പന് തുടങ്ങിയവര് ചര്ച്ചയില് പങ്കെടുത്തു.